Eh an da gomz deoch hiniv ag ur levr, unan  a-ziàr ar gwez, da heul an dro-vale (brein-teil) a oa bet graet e kostez Landevan an deiz arall; anvet eo Détermination des ligneux en hiverha lan eo a livadurioù brav, ma tiskouezer penaos eo barroù ar gwez dar goañv, spesad ha spesad, ha penaos en o diforcher. Brav eo, ya, ha diskouez a ra pasapl a spesadoù. Da breniñ ? Ne lârehen ket an dra-se, na bout e vehe mat evit ar greskañs !! Mat eo evit unan sot hag a glaskehe anavout ar gwez doch stumm ar broñs hepken. Mes ne gomzer ket kalz a-barzh a  stumm ar gwez int-memp dar gouiañv, ha neoazh eo an dra-se un dra a-bouez evit o diforch: stumm ar barroù bras, kani an droñjenn... Ha ne vez ket atav diskouezet ar spesadoù tost en ur feson a sikour do diforch. Evit bout mat e vehe bet gwell lakaat keñver-ha-keñver ar spesadoù (ur barr doch ur barr, ur vroñsenn doch ur vroñsenn), met aze e tiskouezer gwezh brinsennig unan, gwezh broñs an arall gwelet a dost, mes pas atav ar memes traoù, ar pezh a ziaesa ar cheñveriiñ. Aes eo dikri, gwir eo, met ret eo  anzav eo ur labour bras-spontus a zo bet graet get an den en deus savet ar levr ur sort ! 